V lete ti poviem, ako sa mám

V lete ti poviem, ako sa mám je česko-slovenská komédia režisérky Marty Ferencovej a scenáristky Evy Twardzik Urbaníkovej. Komédia pojednáva o osudoch štyridsiatnikov, bývalých spolužiakov zo strednej školy, ktorých osudy sa navzájom stále prepletajú. Príbeh vychádza z knihy Evy Twardzik Urbaníkovej V lete ti poviem, ako sa mám. Ferencová a Twardzik Urbaníková spolu v minulosti spolupracovali na komédiách Všetko alebo nič a Príliš osobná známosť.

Film sa natáčal na začiatku roku 2021 na Slovensku, natáčanie sa začalo v Bratislave a skončilo v máji 2021 na Orave. Titulnú pieseň k filmu, s názvom „V lete...“, naspievala skupina IMT Smile.

Film mal v Česku a na Slovensku premiéru 17. februára 2022.

 O filme 
Film rozpráva príbeh partie kamarátov, bývalých spolužiakov zo strednej školy, ktorých osudy sa počas Vianoc a nového roka opäť prepoja. Ivana (Tereza Kostková) sa pred Vianocami dozvie, že sa s ňou jej manžel Martin (Marián Miezga) chystá rozviesť. Jej kamarátka, rozvodová právnička Adriana (Dana Rogoz), udržuje vzťah so svojim šéfom Filipom (Martin Hofmann). Televízna moderátorka Ela (Andreea Vasile) žije s prekladateľom kníh Andrejom (Ondřej Sokol), do jej života však vstúpi jej bývalý priateľ David (Ján Koleník). Vláďa (Pavel Bartos), majiteľ reštaurácie, má po nevydarenom manželstve s Věrou (Soňa Norisová) požiadavku, aby jeho nová žena Broňa (Dominika Morávková) nepracovala. Tá to však nerešpektuje a svoju prácu pred ním tají. Na Adrianu sa obráti manželka premiéra (Petra Vajdová), ktorá sa chce so svojím manželom (Jaroslav Plesl) v tichosti rozviesť v čase jeho predvolebnej kampane.

 Obsadenie 
 Herec Postava Poznámka Tereza Kostková Ivana Manželka Martina
Kamarátka Broni, Ely a Adriany  Marián Miezga Martin Ivanin manžel
Kamarát s: Filipom, Andrejom, Vláďom Dana Rogoz Adriana Filipova Milenka
Kamarátka Broni, Ivany a Ely, pracujúca ako právnička Martin Hofmann Filip Adrianin šéf a milenec
Kamarát s: Andrejom, Vláďom, Martinom Andreea Vasile Ela Manželka Andreja
Davidova bývalá priateľka, kamarátky: Adriana, Ivana, Broňa Ondřej Sokol Andrej Elin manžel
Kamarát s: Filipom, Vláďom, Martinom, pracujúci ako politik Ján Koleník David Elina bývalá láska Pavel Bartoș Vláďa Bývalý manžel Věry 
nový manžel Broni, kamarát s: Filipom, Andrejom a Martinom Soňa Norisová Věra Vláďova bývalá manželka Dominika Morávková Broňa Vláďova nová manželka Jaroslav Plesl Premiér manžel (Petry Vajdovej) Petra Vajdová Premiérová
Manželka Manželka premiéra (Jaroslav Plesl) Simona Babčáková Produkčná Neznáme Anna Šišková Matka Broni Neznáme

 Referencie 

 Externé odkazy 




Kategória:Filmy z 2022
Kategória:České filmové komédie
Kategória:Slovenské filmové komédie
Kategória:Filmy podľa názvu